Xon al-Xaliliy. Xon al-Xaliliy ( ‎ adabiy arab tili qoidalariga koʻra, u „xonu l xalili“ deb talaffuz qilinadi) — Qohira shahrining eski qismidagi bozor . U Al Husayn masjidining gʻarbiy qismida joylashgan va Afrikadagi eng katta bozor hisoblanadi. 14-asrda Sulton Barquqning birinchi hukmronligi davrida uning Xevronlik amiri Jarkas al-Xaliliy ( ‎ Al-Xalil), u yerda joylashgan maqbara va qabristonni vayron qilib, oʻrniga Karvonsaroy qurdirgan ( ‎ xon). Bozorda choy ichish va chilim chekish mumkin boʻlgan koʻplab yoʻlaklar, doʻkonlar va kafelar mavjud. 2005-yil aprel va 2009-yil fevral oylarida bozor teraktlar nishoniga aylandi. Bir necha kishi halok boʻldi. Adabiyotda. Misrlik yozuvchi Nagib Mahfuzning „Middak ko‘chasi“ romani Xon al-Xalilida bo‘lib o‘tadi.